श्रीपाद कृष्ण कोल्हटकर
श्रीपाद कृष्ण कोल्हटकर (जून २९ इ.स. १८७१ - जून १ इ.स. १९३४) हे मराठी मराठीतील आद्य विनोदी लेखक, नाटककार, कवी व समीक्षक होते. 'बहु असोत सुंदर, संपन्न की महा' या गीताचे रचनाकार म्हणून ते सुपरिचित आहेत.

 जीवन 
त्यांचे १०वी पर्यंतचे शिक्षण अकोला येथे झाले. वडील अमरावती येथे शिक्षक होते. कोल्हटकरांना लहानपणापासून नाटकांची आवड होती आणि वडिलांमुळे त्यांना अनेक नाटके पाहता आली.  १०वी नंतर डेक्कन कॉलेज, पुणे येथे गेले. पुण्यात शिकत असतांना त्यांना शिवराम महादेव परांजपे, वि. का. राजवाडे, एस. एस. देव यांच्यासारखे शिक्षक लाभले. इ.स. १८९१ मध्ये कोल्हटकरांनी पहिल्यांदा संस्कृत नाटक मृच्छकटिकमध्ये अभिनय केला. तसेच शिकत असतांनच विक्रम शशिकला या नाटकावर कोल्हटकर यांनी लिहिलेली समीक्षा  विविधज्ञानविस्तारमध्ये प्रसिद्ध झाली होती. इ.स. १८८७ साली कोल्हटकरांनी एल एल. बी.चे शिक्षण पूर्ण केले व ते अकोला येथे आपला व्यवसाय करू लागले. १९०१ साली कोल्हटकर बुलढाणा जिल्ह्यातील जळगाव जामोद येथे वास्तव्यास गेले.

 प्रकाशित साहित्य 
नाटके
 गुप्तमंजूषा (नाटक)
 जन्मरहस्य (नाटक)
 परिवर्तन (नाटक)
 प्रेमशोधन (नाटक)
 मतिविकार (नाटक)
 मायाविवाह (नाटक)
 मूकनायक (नाटक)
 वधूपरीक्षा (नाटक)
 वीरतनय (नाटक)
 शिवपावित्र्य (नाटक)
 श्रमसाफल्य (नाटक)
 सहचारिणी (नाटक)

कादंबरी
 सुदाम्याचे पोहे (विनोदीलेख)
 अठरा धान्यांचे कडबोळे (संकलित विनोदी लेख)
 ज्योतिषगणित (कादंबरी)
 श्यामसुंदर(कादंबरी)
आणि बरच काही

 पुरस्कार व गौरव 
कोल्हटकर पुणे येथील दुसऱ्या कविता संमेलनाचे आणि पुणे येथे इ.स. १९२७ साली भरलेल्या १३ व्या मराठी साहित्य संमेलनाचे अध्यक्ष होते.

 चरित्रात्मक साहित्य व वारसा 
 मराठी लेखक गंगाधर देवराव खानोलकर यांनी कोल्हटकरांचे चरित्र लिहिले आहे. याखेरीज खानोलकरांनी कोल्हटकरांच्या संकलित लेखांचा "कोल्हटकर लेखसंग्रह" या नावाचा संग्रहग्रंथही संपादला आहे.
 कृष्ण श्रीनिवास अर्जुनवाडकर यांनी श्रीकृंवर 'श्री.कृ. कोल्हटकर : व्यक्तिदर्शन' नावाचे समीक्षात्मक पुस्तक लिहिले आहे.

 संकीर्ण 
कोल्हटकर ज्योतिषतज्ज्ञदेखील होते. ते तिसऱ्या ज्योतिष परिषदेचे अध्यक्ष होते.

 संदर्भ व नोंदी 

वर्ग:इ.स. १८७१ मधील जन्म
वर्ग:अखिल भारतीय मराठी साहित्य संमेलनांचे अध्यक्ष
वर्ग:मराठी कवी
वर्ग:मराठी नाटककार
वर्ग:मराठी लेखक
वर्ग:इ.स. १९३४ मधील मृत्यू


where was the 2nd poetry conference held
Answer: Pune